***ΑΝΑΡΤΗΤΕΑ ΣΤΟ ΔΙΑΥΓΕΙΑ***

 ***ΑΡΙΘΜ.ΠΡΩΤ: 2844***

**Λιβαδειά 10 /2 /2020**

**ΑΠΟΣΠΑΣΜΑ**

Από το πρακτικό της αριθμ.2020-1ης Τακτικής Συνεδρίασης

του Δημοτικού Συμβουλίου Λεβαδέων

Αριθμός απόφασης  **7**

 **ΘΕΜΑ: Εγκριση Προσωρινών ρυθμίσεων κυκλοφορίας μικρής διάρκειας για την κατασκευή του έργου** **«ΑΙΣΘΗTΙΚΗ ΚΑΙ ΛΕΙΤΟΥΡΓΙΚΗ ΑΝΑΒΑΘΜΙΣΗ ΟΔΟΥ ΑΧΙΛΛΕΩΣ ΓΙΑ ΤΗ ΔΗΜΙΟΥΡΓΙΑ ΔΙΚΤΥΟΥ ΚΙΝΗΣΗΣ ΠΕΖΩΝ»**

 Στη Λιβαδειά σήμερα την 29η Ιανουαρίου 2020, ημέρα Τετάρτη και ώρα 18:00 π.μ στην αίθουσα  συνεδριάσεων του Δημοτικού Συμβουλίου Λεβαδέων – «Παλαιό Δημαρχείο» -Πλ. Εθνικής Αντιστάσεως 1 – συνεδρίασε σε δημόσια συνεδρίαση  το Δημοτικό Συμβούλιο Λεβαδέων μετά την από **1574/24-1-2020**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία δόθηκε σε κάθε Σύμβουλο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 24 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1  |  Τσεσμετζής Εμμανουήλ |
|  |  Μητάς Αλέξανδρος | 2 | Τόλιας Δημήτριος  |
|  | Δήμου Ιωάννης  | 3 | Φορτώσης  Αθανάσιος |
|  | Αποστόλου Ιωάννης | 4 | Παπαϊωάννου Λουκάς  |
|  | Σάκκος Μάριος  | 5 | Πλιακοστάμος Κων/νος |
|  | Νταντούμη Ιωάννα  | 6  | Σπυρόπουλος Δημοσθένης |
|  | Καράβα Χρυσοβαλάντου Βασιλική (Βάλια)  |  | Αν και κλήθηκαν νόμιμα |
|  | Μερτζάνης Κων/νος  |  |  |
|  |  Γιαννακόπουλος Βρασίδας  |  |  |
|  | Σαγιάννης Μιχαήλ  |  |  |
|  | Πούλου Γιώτα (προσήλθε στο 4ο ΘΗΔ) |  |  |
|  |  Κυπραίος Χρήστος  |  |  |
|  |  Γαλανός Κων/νος  |  |  |
|  | Καπλάνης Κων/νος  |  |  |
|  |  Τζουβάρας Νικόλαος  |   |  |
|  | Καράλης Χρήστος  |  |  |
|  | Κοτσικώνας Επαμεινώνδας  |  |  |
|  | Αρκουμάνης Πέτρος   |  |  |
|  | Μπράλιος Νικόλαος (προσήλθε στο 4ο και αποχώρησε στο 8ο ΘΗΔ) |  |  |
|  | Γερονικολού Λαμπρινή  |  |  |
|  | Τσιφής Δημήτριος  |  |  |
|  | Μπαρμπέρης Νικόλαος |  |  |
|  | Αλεξίου Λουκάς |  |  |
|  | Καραμάνης Δημήτριος |  |  |
|  | Χέβα Αθανασία(Νάνσυ)  |  |  |
|  | Τουμαράς Βασίλειος |  |  |
|  | Κατής Χαράλαμπος (προσήλθε στο 3ο ΘΗΔ) |  |  |

 Στην συνεδρίαση ήταν απών ο προσκληθείς Δήμαρχος κ. Ταγκαλέγκας Ιωάννης.

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

 **Εισηγούμενος το 7ο θέμα της ημερήσιας διάταξης**, , ο κ. Πρόεδρος έθεσε υπόψη των μελών του Δημοτικού Συμβουλίου τουπ αριθμ. 470/9-1-2020 έγγραφο της Δ/νσης Τεχνικών Υπηρεσιώντου Δήμου στο οποίο αναφέρονται :

*Στα πλαίσια της Κατασκευής του Έργου ΑΙΣΘΗΤΙΚΗ ΚΑΙ ΛΕΙΤΟΥΡΓΙΚΗ ΑΝΑΒΑΘΜΙΣΗ*

*ΟΔΟΥ ΑΧΙΛΛΕΩΣ ΓΙΑ ΤΗ ΔΗΜΙΟΥΡΓΙΑ ΔΙΚΤΥΟΥ ΚΙΝΗΣΗΣ ΠΕΖΩΝ με ανάδοχο τον οικονομικό Φορέα “Θωμά Α. Πανουργιά” και προκειμένου να ξεκινήσουν οι εργασίες πρέπει να εγκριθεί το σχέδιο της προσωρινής ρύθμισης κυκλοφορίας μικρής διάρκειας στην οδό Αχιλλέως και οδό Πατρόκλου εντός σχεδίου Λιβαδειάς .*

*Σας ενημερώνουμε λοιπόν για τα κάτωθι :*

1. *Αντικείμενο της τεχνικής μελέτης του έργου είναι η Ανάπλαση οδού Αχιλλέως , από τη συμβολή της με την οδό Αισχύλου, έως την συμβολή της με την οδό Θεσσαλονίκης, καθώς και της οδού Πατρόκλου, στην Δημοτική Κοινότητα Λιβαδειάς, στο πλαίσιο Αισθητικής και Λειτουργικής Αναβάθμισή των*
2. *Επιγραμματικά, οι κύριες εργασίες που προβλέπονται να γίνουν για την εκτέλεση του ανωτέρου έργου είναι: Καθαίρεση ασφαλτοτάπητα, σκυροδεμάτων, πλακών πεζοδρομίων, κρασπεδόρειθρων, για κατασκευή νέων πεζοδρομίων και διαχωριστικής νησίδας. Τοποθέτηση κρασπέδων και κατασκευή ρείθρων, για δημιουργία νέων πεζοδρομίων και διαχωριστικής νησίδας. Τοποθέτηση κρασπέδων για τη δημιουργία χώρων πρασίνου επί του πεζοδρομίου Κατασκευή ραμπών με κατάλληλες κλίσεις για προσβασιμότητα ΑμΕΑ. Επίστρωση πεζοδρομίων με πλάκες τσιμέντου και πλάκες ΑμΕΑ . Επίστρωση τμήματος οδοστρώματος με έγχρωμους κυβόλιθους από σκυρόδεμα για τη δημιουργία χώρων στάθμευσης. Τοποθέτηση προκατασκευασμένων φρεατίων και κατασκευή φρεατίων από σκυρόδεμα κατηγορίας C30/37, προκειμένου να συνδεθούν με το υφιστάμενο δίκτυο ομβρίων. Κατασκευή ασφαλτικής στρώσης κυκλοφορίας, για προσαρμογή κλίσεων και εξυγίανση του υφιστάμενου οδοστρώματος της οδού. Τοποθέτηση πινακίδων σήμανσης και διαγράμμιση διαβάσεων στο οδόστρωμα ασφάλτου . Φυτεύσεις στους χώρους πρασίνου που θα κατασκευαστούν . Εγκατάσταση δικτύου άρδευσης στη διαχωριστική νησίδα και στους χώρους πρασίνου .Η άρδευση της εγκατάστασης γίνεται μέσω κατάλληλου δικτύου πλαστικών σωλήνων , ονομαστικής πίεσης 6ατμ με υδρομάστευση από την Δημοτική Επιχείρηση Ύδρευσης Αποχέτευσης Λιβαδειάς .Η άρδευση θα γίνεται με εκτοξευτήρες αυτοανυψούμενους . Επίσης προβλέπεται σε κάθε παρτέρι τουλάχιστον μία γραμμή για την τοποθέτηση σταλλακτών με σγρόμπια για την άρδευση δένδρων και θάμνων.Προβλέπεται η τοποθέτηση στην νησίδα της οδού οκταγωνικών μεταλλικών ιστών ύψους 9 μέτρων με βραχίονες στήριξης δύο φωτιστικών. Τα φωτιστικά σώματα θα είναι τύπου βραχίονα με φωτεινές πηγές τεχνολογίας διόδων φωτοεκπομπής (LED) ισχύος 50-80 W. Στα τμήματα των οδών Αχιλλέως και που δεν προβλέπεται η κατασκευή νησίδας θα τοποθετηθούν επίσης οκταγωνικοί μεταλλικοί ιστοί ύψους 9 μέτρων με έναν βραχίονα και ένα φωτιστικό τεχνολογίας LED ως ανωτέρω.*
3. *Λόγω των ανωτέρω εργασιών είναι απαραίτητο να εκτρέπεται για μικρή χρονική διάρκεια και να διακόπτεται η κυκλοφορία σε τμήματα των προαναφερόμενων οδών όπως παρουσιάζεται στο συνημμένο Σχέδιο*
4. *Ο Κυκλοφοριακός Φόρτος της περιοχής είναι 3050 αυτοκίνητα ανά ημέρα κατά την διενέργεια μετρήσεων κυκλοφοριακού φόρτου καθώς και στρεφουσών κινήσεων μετρήσεις Κόμβου Κ15β κατά την Α φάση της εγκεκριμένης Κυκλοφοριακής μελέτης του Δήμου Λεβαδέων και ως εκ τούτου δεν αναμένουμε να δημιουργηθεί πρόβλημα με την προσωρινή ρύθμιση της κυκλοφορίας.*

*Παρατηρήσεις:*

* *Πρέπει να εξασφαλίζεται κατά το δυνατόν η ομαλή πρόσβαση των κατοίκων που γειτνιάζουν με το αποκλειόμενο οδικό δίκτυο με παρεμβάσεις και αντίστοιχες σημάνσεις από τον ανάδοχο του έργου .*
* *Ο αριθμός των κατοίκων που διαβιούν στην περιοχή δεν είναι ιδιαίτερα μεγάλος και η δυνατότητα στάθμευσης τους σε παράλληλες οδούς δεν θα δημιουργήσει προβλήματα.*
* *Η κυκλοφορία των οχημάτων των παρόδιων επιχειρήσεων θα διασφαλίζεται με συνεχείς παρεμβάσεις διαδοχικά στα αντίστοιχα τμήματα επέμβασης.*
* *Οι χρονικές περίοδοι εφαρμογής των ως άνω κυκλοφοριακών ρυθμίσεων στο σύνολό τους ή εν μέρη θα γίνονται σύμφωνα με τις τρέχουσες ανάγκες του έργου κατά την κρίση της υπηρεσίας και με γνώμονα την ελάχιστη δυνατή όχληση των διερχόμενων και κυρίως των μονίμων κατοίκων και των επιχειρήσεων της περιοχής*

***Εισηγούμαστε***

*την έγκριση της Προσωρινής Ρύθμισης της Κυκλοφορίας που αφορά στο έργο : ΑΙΣΘΗΤΙΚΗ ΚΑΙ ΛΕΙΤΟΥΡΓΙΚΗ ΑΝΑΒΑΘΜΙΣΗ ΟΔΟΥ ΑΧΙΛΛΕΩΣ ΓΙΑ ΤΗ ΔΗΜΙΟΥΡΓΙΑ ΔΙΚΤΥΟΥ ΚΙΝΗΣΗΣ ΠΕΖΩΝ*

 Ακολούθησε διαλογική συζήτηση όπου συμφωνήθηκε η ανάγκη κατασκευής του έργου με την πιστή εφαρμογή της μελέτης , που σκοπό έχει την αναβάθμιση της εν λόγω περιοχής , όπου υπήρχε πλήρης αυθαιρεσία, τονίζοντας ότι είναι ένα θετικό βήμα αισθητικής αναβάθμισης αστικού τοπίου μέσα στην πόλη. Ζήτησαν διευκρινήσεις σχετικά με πιθανά προβλήματα που προκύπτουν με βάση το σχεδιασμό για την τοποθέτηση της νησίδας στην συγκεκριμένη οδό, κυρίως για τους επαγγελματίες που δραστηριοποιούνται στην περιοχή.

 Απαντώντας ο Δ/ντής Τεχνικών Υπηρεσιών του Δήμου κ. Νταλιάνης αναφέρθηκε στην ανάγκη κατασκευής του έργου , τονίζοντας ότι θα αποτελέσει ένα σημείο αναφοράς για την πόλη. Οι πιθανές αιτιάσεις που τίθενται κυρίως από τους επαγγελματίες δεν ισχύουν μιας και το πλάτος της οδού είναι επαρκές για την κατασκευή πεζοδρομίων , ασφάλτου και της προβλεπόμενης διαχωριστικής νησίδας και δεν θα εμποδίζεται η είσοδος και έξοδος των ασθενοφόρων για την εξυπηρέτηση των ασθενών της εκεί εδρεύουσας κλινικής καθώς και των οχημάτων των κατοίκων της περιοχής, αλλά και αυτών που εξυπηρετούνται από τα συνεργεία που εδρεύουν εκεί . Τέλος είπε ότι οι κυκλοφοριακές ρυθμίσεις θα έχουν διάρκεια όσο και η κατασκευή του έργου και σκοπό έχουν όσοι δραστηριοποιούνται στην περιοχή αλλά και ο εργολάβος κατασκευής του έργου να είναι ασφαλείς, να μη σταματήσει η ζωή στην περιοχή και η όχληση να είναι κατά το δυνατόν χαμηλή για όλους τους κατοίκους της περιοχής.

Το Δημοτικό Συμβούλιο μετά από διαλογική συζήτηση και λαμβάνοντας υπόψη του:

* το υπ αριθμ 470/9-1-2020 έγγραφο της Δ/νσης Τεχνικών Υπηρεσιών του Δήμου
* το άρθρο 52 του ΚΟΚ(Ν.2696/1999) ,όπως αντικαταστάθηκε με την παρ. 9 του άρθρου 48 του Ν. 4313/2014.
* - τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018
* Το από 19/11/2019 Σχέδιο Προσωρινής Ρύθμισης της Κυκλοφορίας που αφορά στο έργο : ΑΙΣΘΗΤΙΚΗ ΚΑΙ ΛΕΙΤΟΥΡΓΙΚΗ ΑΝΑΒΑΘΜΙΣΗ ΟΔΟΥ ΑΧΙΛΛΕΩΣ ΓΙΑ ΤΗ ΔΗΜΙΟΥΡΓΙΑ ΔΙΚΤΥΟΥ ΚΙΝΗΣΗΣ ΠΕΖΩΝ
* Τη μεταξύ των μελών του συζήτηση σύμφωνα με τα πρακτικά.

 **ΑΠΟΦΑΣΙΖΕΙ ΟΜΟΦΩΝΑ**

Εγκρίνει τις προσωρινές ρυθμίσεις κυκλοφορίας στην οδό Αχιλλέως με την περιοδική τοποθέτηση σημάτων των κατωτέρω ενδείξεων :

1. Τοπικό στένεμα δρόμου και υποχρεωτική κατεύθυνση πορείας προς τα αριστερά (Ρ47) ή προς τα δεξιά (Ρ48).
2. Απαγόρευση στροφής δεξιά (Ρ28)
3. Απαγόρευση στροφής αριστερά (Ρ27)
4. Αδιέξοδος δρόμος (Π25)
5. Κίνδυνος λόγω εκτελούμενων εργασιών στην οδό

 Η τοποθέτηση των αντίστοιχων σημάτων να γίνετε στις κατάλληλες θέσεις κατά την κρίση της επιβλέπουσας του έργου υπηρεσίας και αναλόγως των ημερήσιων αναγκών του έργου, με κριτήριο την ασφάλεια των εργαζομένων των διερχόμενων πολιτών , και την ελάχιστη δυνατή επίπτωση στην καθημερινότητα των κατοίκων της περιοχής και κυρίως των επαγγελματιών που έχουν εκεί τις επιχειρήσεις τους.

**Η απόφαση πήρε τον αριθμό 7**

 **Ο Πρόεδρος του Δ.Σ.**

 **Μητάς Αλέξανδρος**

 **ΤΑ ΜΕΛΗ**

|  |  |
| --- | --- |
|  Καλογρηάς Αθανάσιος |  ΠΙΣΤΟ ΑΠΟΣΠΑΣΜΑ |
| Δήμου Ιωάννης  |  Λιβαδειά αυθημερόν  |
| Αποστόλου Ιωάννης |  Ο Δήμαρχος Λεβαδέων |
| Σάκκος Μάριος  |  |
| Νταντούμη Ιωάννα  |  |
| Καράβα Χρυσοβαλάντου Βασιλική (Βάλια) |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| Μερτζάνης Κων/νος  |   |
| Γιαννακόπουλος Βρασίδας |  |
| Σαγιάννης Μιχαήλ  |   |
| Πούλου Γιώτα  |  |
|  Κυπραίος Χρήστος  |  |
|  Γαλανός Κων/νος  |  |
| Καπλάνης Κων/νος  |  |
| Τζουβάρας Νικόλαος  |  |
| Καράλης Χρήστος  |  |
| Κοτσικώνας Επαμεινώνδας |  |
| Αρκουμάνης Πέτρος  |  |
| Μπράλιος Νικόλαος |  |
| Γερονικολού Λαμπρινή |  |
| Τσιφής Δημήτριος  |  |
| Αλεξίου Λουκάς |  |
| Μπαρμπέρης Νικόλαος |   |
| Καραμάνης Δημήτριος |  |
| Χέβα Αθανασία(Νάνσυ)  |   |
| Τουμαράς Βασίλειος |  |
| Κατής Χαράλαμπος |  |